
Di THADDAEUS ZIELIŃSKI 


SVITESIA 


Cum ante hos annos XIV in Tragodumenis meis Cracoviae sum- 
ptibus Academiae nostrae editis de locis tragoediae Graecae rudimentali- 
bus dissererem, imprimis eam rationem tractavi, cui „irriti consilii" no- 
men indidi. Haec cum in eo constet, quod ex consilio, quod in dato artis 
opere irritum appareat, de eo, quod in opere praecedente ratum fuerat, 
coniecturam facere aliquando licet, ordinem ducere iussi poétae nostri 
Mickiewiczii elegantissimam  ballatam, quam  ,Svitesiam" inscripsit 
a lacu patrio, cuius nympha ab audacibus exploratoribus capta miracu- 
losa sua sororumque suarum fata enarrat. 


Stabat ibi quondam opulenta civitas, Svitesia nomine, principi Tu- 
hano subdita; cuius opes militares cum Lithuaniae dux flagitaret, noluit 
ille officio deesse, sed tamen inquietum eum reddebat Svitesianarum 
matronarum virginumque absente exercitu sors. Cui ita lilia: 


„VADE, PATER, QUO TE VIRTUS TUA DUCIT HONORQUE, 
NEU TE DE NOBIS SOLLICITUDO PREMAT; 
„FIDE DEO, CUIUS PER NOCTIS SOMNIA VERA 
ANGELUS HOSCE OCULOS CONSTITIT ANTE MEOS 
„NEC MORA, SVITESIAM FLAMMA CIRCUMDEDIT ENSIS 
ET PINNARUM AURO FUNDITUS OCCULUIT 
„„DUMQUE VIRI", DIXIT, „„PROCUL HINC FERA BELLA 
FACESSUNT. ] 
CERTUS OPEM NUPTIS VIRGINIBUSQUE FERAM“. 


DICTA FIDES SEQUITUR; MOVET AGMINA NOSTRA TUHANUS; 
VIX TAMEN OPPRESSIT NOX TREMEBUNDA DIEM, 

CUM PROCUL AUDITUS FRAGOR ARMORUM EST ET EQUORUM 
HINNITUS NEC NON „HURRA“ SUBINDE VIRÜm. 

PROTINUS ARIETIBUS TUNDUNTUR MOENIA, PORTAE 
PROCUMBUNT OMNES, UNDIQUE TELA VOLANT, 

CURRITUR ECCE FORAS, SENIBUS MIXTA AGMINA MATRUM 
ATQUE PUELLARUM, PRAEDAQUE PARVA SIMUL. 

„VIS MANET" EXCLAMANT, „IAM FRUSTRA EST CLAUDERE 


PORTAS,] 

PROXIMA IAM TERGIS RUSSIA TOTA RUIT; 

„IAMQUE MORI PRAESTAT, IAM FILA ABSCINDERE VITAE: 
HAC VITANDA VIA DAMNA PUDICITIAE;" 

VINCITUR ECCE TIMOR, RABIES SUBIT; EXTRAHERE OMNES 
DIVITIAS DOMIBUS LIGNAQUE FERRE ROGIS, 

IAMQUE ROGOS UNAQUE DOMOS ARDERE VIDERES 
ET VOX TERRIBILIS MIXTA FURORE SONAT: 

„DIRAE ILLAM MANEANT, QUAE VITAM ABRUMPERE CESSAT;* 
CLAMOR IT; HANC FLAMMAM TOLLERE QUI POTUI? 

IAMIAM CERVICES CUNCTAE TRANS LIMINA TENDUNT, 
AUGET FEMINEAS DURA BIPENNIS OPES. 


ECCE NEFAS; QUID ENIM? VENIANT IMPUNE CATERVAE, 
UT FERAT, INDIGNUM, TURPIA VINCLA MANUS? 
AN PLACET HUIC FATO MORTEM PRAEFERRE SCELESTAM? 
„PROH DEUS!" EXCLAMO, „SUPPLICIBUS FER OPEM! 
„EFFUGERE HOSTILES MISERIS SI NON LICET IRAS, 
TU, PRECOR, INNOCUIS INSTRUE MORTIS ITER: 
„AUT TUUS IN CINERES IGNIS PIA CORPORA VERTAT, 
AUT VIVIS TELLUREM HISCERE, SANCTE, IUBE!" 


PROTINUS ORANTEM NUBES CIRCUMDEDIT ALBA — 

SIC NOCTIS TENEBRAS DISCUTIT ALMA DIES. — 
PRAESTRICTOS OCULOS TERRAE DEMITTERE TEMPTO — 
NEC IAM TERRA OCULIS CERNITUR ULLA MEIS. 

SIC NOS SERVITIUM CAEDEMQUE EFFUGIMUS UNA; 
FLORIBUS UT NITEANT HAEC LOCA LAETA VIDES? 

HAE TIBI SVITESIAE FLORENT NATAEQUE NURUSQUE, 
HAS FORMAS IUSSAE NUMINE FERRE DEI. 


Iam vides in quo rei cardo vertatur. Svitesianae cum pudicitiae 
suae damnum morte voluntaria evitare conslituerint, quae res christia- 
nae de suicidio doctrinae refragatur, poéta irritum hoc consilium reddi- 
dit Dei miraculo inducto, quo secundum  narratricis preces puellae in 
llores sunt mutatae, urbs ipsa in lacum demersa. Nos autem inde conclu- 
dimus hoc suicidii consilium, quod in poëtae nostri ballata irritum est 
factum, in fama praecedente — narratiunculae scilicet populari — ratum 
fuisse; el recte nos ita concludere aliunde scimus. 

Et propterea in libro, de quo supra mentionem feci, ballatae fra- 
gmentum versibus latinis reddidi — tota enim nimis longa extitisset. 
Quod fragmentum nunc dimidio auctius repeto. 


Dr IGNATIUS WIENIEWSKI 


DE NOSTRA PATRONA 


Etsi epigrammate, quo singulos huius periodici fasciculos instruere 
solemus, titulus eius satis explanari videtur, liceat mihi plura dicere, cur 
Lygiam patronam nostram sumpserimus. 

Ex egregia de „Idea Polonia in Sienkiewicii operibus" dissertatione, 
in Thaddaei Zieliński libro collocata, cui titulus est: „Ex arvo patrio“ 
(Z ojczystej niwy, 1923), apparet auctorem celeberrimi illius „Quo va- 
dis" finem certum appetivisse, cum Lygiam in fabulam suam introduxe- 
rit. Quae filia ducis Lygiorum vel Lugiorum genlis, Taciti testimonio 
(Germ. 43) inter Vistulam Viadulamque habitantium, multis adversae 
fortunae casibus iactata Romam venit, ubi a Pomponia Graecina, tutrice 
sua, commota religionem Christianam amplexa est. Secundum vero doc- 
trinam quandam, „Quo vadis" nascendi tempore ortam (dr Adalbertus 
Kętrzyński, 1881), illi Lugii eidem ac Lechitae, Polonorum maiores, di- 
cuntur. Quae doctrina, rectane sit an falsa, haud diiucaturi, Sienkievi- 
cium Lygiam sine dubio Polonam putavisse affirmare debemus. 


E 


Quid igitur ille scriptor sibi proposuit? ; 

Solvitur haec quaestio illo fabulae cardine, cum in arenam amphi- 
theatri immanis taurus Germanicus irruit, Lygiam vinctam in tergo fe- 
rens. Polona — seu Polonia — in tauri Germanici cornibus... Symbolum, 
revera, nequaquam obscurum! At quisnam Lygiam servat? Ursus enor- 
mis corpore, Lygius humilis in plebe homo. Nosmet vix novimus neque 
sumus decreluri, lueritne Sienkiewicio in animo, secundum propriam 
exeunti XIX saeculo opinionem, illo ipso exprimere Poloniam a rustica 
plebe in libertatem vindicatum iri. Quoquo modo se res habet, cum in 
aliis Sienkiewicii operibus (ut ex. gr. „Bartek Victor", ,,Cruciferi") ubi 
res Polono - Germanicae permagni sunt momenti, idea nationalis. tam 
clara apparet, tum etiam hic eadem Lygiam interpretem invenit. Quibus 
res nondum ad finem adducta est. Lygia per matronam Romanam bap- 
tizata Romano nubit. Quod symbolum nobis gravissimum videtur. Nos 
enim, Latinitatis propugnatores in Polonia, quae Romae antiquae cultu 
atque humanitate semper imbuta erat, nos — dico — ideam . nostram 
a Lygia exprimi arbitramur. Lygia, ul epigrammatis verbis utar, ,con- 
iunxit nostram cum Latio patriam". Quae vincula nobis cariora sunt 
ceteris. Neque enim Polonorum cultus humanitasque, quae Roma origi- 
nem suam trahit, sibi ipsi lidelis esset, nisi fundamentis Latinis innite- 
retur. Romae vero Polonia gratiam debet. Ad linguam igitur Latinam in- 
lernationalem restituendam aliquid conferentes, illam gratiam solvere . 
cupimus atque studemus. 


Dr IULIUS KRZYZANOWSKI 


DE LYGIA, ,DIMIDIA NIGRA" 
ET INTERNATIONALISMO 


Tertium numerum Lygiae prelo subiecturis liceat iam nobis pallu- 
lum subsistere ac quo loco res sit, cireumspicere. Primum nostros metus 
ne fortasse Lygia modo resurrecta celeriter iterum obitura esset, vanos 
fuisse probatum est. Persuasissimum habemus nostro periodico lacunam 
a multis moleste latam expleri et nos desiderio multorum  satisfecisse. 
Testes sunt plurimae litterae, quas e diversis partibus non solum Polo- 
niae, sed etiam orbis terrarum (ex. gr. Harbino) accepimus, testes sunt 
bibliopolae monitus telephonici alia atque alia exemplaria flagitantis, te- 
stes sunt denique novi Societatis nostrae sodales. Nec praetereunda est 
— „ut nos collaudem* — benevola nonnullorum (externorum quo- 
que) periodicorum opinio, quae nos ad perseverandum in coeptis no- 
stris adhortatur. Ac si formam primi numeri in memoriam revocamus, 
nostram Lygiam hoc spatio temporis aliquantulum corporis fecisse et 
decentius vestilam nunc in lucem prodire nullus negabit. Unum tamen. 
in hoc concordi vocum concentu permirum videtur: tacent ii, quibus 
lingua Latina eiusque futura fortuna maximae curae esse debeat. Qui- 
duam huic rei causae sit, altius investigare nolumus. Fortasse tamen non 
ab re erit hic explanare, quem finem Lygia sibi proposuerit. Quam prae- 
posteras nationes de ea re concipiant ii, a quibus minime tale quid ex- 
speclaveris, vel hoc argumento esse polest: cum aliquando ad „dimi- 

diam nigram" otiosus sederem et cum quodam familiari, qui pro aucto- 
ritate sua ad cultissimos circulos (homo doctus erat) urbis referendus 
esset, confabularer, eique societatis nostrae mentionem inter alia fe- 
cissem „Proh - magna voce exclamavit distorquens oculos — quid au- 
dio? usui internationali? in latomorum*) manus incidistis!" Quid facias 
illi? iubeas miserum esse.. Cui generi hominum contrarium est illud, 
quid linguam Latinam sola die Dominica audiens societam nostram 
organon quoddam Ecclesiae putat. Quod etsi honestissimum, nihilomi- 
nus fictitium est. Quo igitur tendimus? an ut in caupona Francogallicą 
seu Turcica pernae Cheruscae gausapatae frustum nobis administrari 
lingua Latina iubere sciamus? lta respondemus: in rebus humanis non 
malum plerumque videtur non propiorem sed ultimum finem sibi pro- 
ponere. Nam et altius tota res tractabitur et ,,est quodam prodire tenus, 
si non datur ultra". Ita in nostro universali fine multa utilia continebun- 
tur imprimisque ars Latine scribendi ac loquendi, quam hodie prorsus 
neglectam iacere cum recensiones doctarum  dissertationum evincunt, 
tum nos quoque hoc exiguo temporis spatio comperimus. Quam ob rem 
si cui Roma antiqua cordi est, eidem Lygiam nostram amandam com- 
mendare audemus: Lingua Latina agitur. 


*) liber caementarius. 


«LEO ZAWADOWSKI 


SERMO REDIVUS 
(de lingua Gaelica) 


m. Aprili h. a. Societatis nostrae cura auditio publica habi- 
ta est a sodale nostro Leone Zawadcwski, cuius auditionis 
argumentum in hoc commentariolo tractatur. 


Sermo ille — non Latinus profecto — propinquus est tamen sermo- 
nis Latini. Nam non modo uterque membrum est societatis magnae lin- 
guarum Indoeuropaearum, sed etiam societatis minoris: linguarum Ita- 
lo - Celticarum. Latina enim lingua una est ex Italicis, lingua Gaelica 
cuius de vita, morte el resurrectione pauca narrabo, ut cum linguae La- 
tinae mortuae statu conferam, una ex Celticis est. Sunt, qui disputent, 
utrum lingua Latina mortua an viva sit; quae disputatio vana mihi vi- 
detur; duo sunt enim genera vitae linguae cuiusque: vita plena, cum non' 
modo litterae sed etiam sermo floret, deinde litterarum mors, si sermo 
solus restat, quae est mors philologica. Saepe tamen lit, ut primum de- 
cedat sermo litteris modo restantibus, quae est vita philologica; mors 
plena denique, si neque litterarum neque sermonis in animis viventium 
vestigium mansit. Linguam Latinam nunc vita nisi philologica non fun- 
gi, nemo est, qui neget. Sed quid ego de morte et sepulcris? Ad ea tem- 
pora vertamus mentes, cum utraque lingua paulo postquam ex societa- 
te Italo - Celtica emersissent, novam vitam agerent: altera in Italia, alte- 
ra in Imperio Celtico magno, quod a Rubicone flumine usque ad Picto- 
rum oras, ab Iberia usque ad Pontum Euxinum extendebatur. Ex una 

lingua Celtica mox multae exstiteruüt, magńum imperium iñ saecula 
minuebatur ita, ut Caesaris temporibus Gallia Cisalpina iam sub iugo Ro- 
mano esset, liberique Celtae Galliam Transalpinam modo (extra Nar- 
bonensem) usque ad Rhenum Humen et insulas Britanniae et Hiberniae 
incolerent. Sorores linguae proelium maximum in Gallia Transalpina 
commiserunt, occidit post multa decennia Gallica, Latina vicit finesque 
eius usque ad Britanniam promoti sunt, in qua interea idem proelium, 
linguarum saevire coeperat, quod eundem finem habiturum erat, nisi 
incursio Germanica imperium Romanum delevisset. Sic transit gloria 
mundi! Imperium, quod tot linguas destruxerat sub Germanica barbarie 
iacebat semivivum, linguae autem eius mox vitae pars dimidia adempta 
est: occidit totius orbis terrarum sermo Latinus, sermo urbis Romae, 
cuius in locum linguae Romanicae successerunt, nihilque mansit nisi 
litterae Latinae vitam philologicam in barbarorum diluvie vix degentes 
ignesque parvuli sermonis, qui pietate magna in monasteriis cultus ser- 
vabatur. lam pridem imperium Celtarum dissolutum erat, sed cum mul- 
tae linguae Celticae ab hostibus oppressae moriebantur, quaedam intac- 
tae restabant ita, ut Imperio Romano collabente duae insulae Celticae: 
Insula Alba — Britannia et Hibernia manebant. 

Ut Galliam Franci, ita Britanniam Angli, Juti, Saxones invaserunt, 
Britannos Celtas, quamquarn non sine diuturnis proeliis, tamen denique 
oppresserunt et sermonem suum Britannis inicientes, linguam eorum, 
quae nuns Anglice Welsh, ipsorum Cymru (Cymrica) vocatur in insu- 
lae partem occidentalem reiecerunt. Una tamen ora et Romanorum et 
Germanorum armis caruit: Insula Smaragdina, Insula Sanctorum - Hi- 
bernia. In hac insula lingua Gaelica vigebat et sermone et litteris dives; 
notum est enim omnibus Celtas omnes, imprimis autem Gaelos (Hiber- 
nos), litterarum et sermonis vivi artisque musicae amantissimos esse. 

Hibernia, quod cultum Romanum non per armorum vim, sed a fi- 
dei Christianae nuntiatoribus- accepit, proprium sibi cultum et mores 
Celticos servavit, quod autem a nullo hoste externo depopulata erat, non 
modo notam Celticam, notam Christianam et Romanam: in vita sua co- 
lere Gaeli (Hiberni) non destiterunt, sed etiam Europae a barbarie op- 
pressae auxilio venerunt, cum monachi Hiberni in continentem  venie- 
bant et regiones regni Galliae, Germaniae, etiam Italiam peragrantes, 
cultum quem proavi acceperant, propagabant. Itaque ad cultum Rena- 
tum Carolingianum q. v. multum valuerunt. Errant igitur, qui rerum Me- 
dio Aevo gestarum ignari, in Hibernia eandem barbariem atque in con- 
tinenti regnavisse putant, nam etiam postea, cum tempora et Danorum 
et Anglorum incursionibus obscurata sunt, numquam Hiberni humani- 
latem amiserunt. Id enim est ingenium Hibernicum, ut etiam homines 
indocti et ineruditi, quique apud alios gentes inculti essent, mirabili hu- 
manitate, liberalitate, animi magnitudine ac decore praediti appareant; 
quanto magis doctores principesque civitatum. Hibernorum animus 
operaque spiritualia imprimis sunt; itaque urbes magnas non habue- 
runt, neque mercatura multum valuerunt, neque ad alios populos subi- 
gendos proficiscebantur, sed gentium familiarumque patribus res publi- 
cas gerentibus ruri habitare soliti erant, agriculturae, venationibus, doc- 
trinae, arti poeticae ac rebus divinis operam dantes, nam litterae ma- 
gno studio in monasterris colebantur, in quibus etiam antiquissimis tem- 
poribus, quasi universitates studiorum fuerunt, principesque gentium 

atque, ut ita dicam, senatores magna cura poetas, rerum gestarum scrip- 
Lores, viros doctos fovebant. 

Imminutum erat Celtarum Imperium  parvaqque insula sola man- 
serat veteris glioriae heres neque tamen quidquam detrimenti vigor sermo 
nis ceperat. Qui linquis vivis operam dant eisque expedite loqui sciunt, 
qui populi sermoni vivo, carminibus atque cantui procul a ,,doctorum* 
nonnullorum torpore libenter aures dant — intellegunt profecto, quan- 
tum locum in mente humana sermo vivus occupet. Sed mox caelum nu- 
bibus obductum est, cum homines ab oriente trans mare Hibernicum ve: 
nientes populum Insulae Smaragdinae, lidem eorum atque sermonem 
opprimere coeperunt. Mortuus erat sermo Latinus, Litterae hoc ipso 
tempore henatae in continenti llorebant; non ita actum est de lingua 
Gaelica: mors enim philologica prima venit, vigor sermonis etiam tunc 
mansit. Post saecula proeliorum plena non erant principes Hiberniae. 
monasteria et castella diruta iacebant, non erant, qui poetas doctoresque 
foverent et litterarum occasus necessario clades et bella secutus est. Qui 
antea poetae principum doctoresque monasteriorum erant, tunc poetac 
agrestes facti sunt, neque unus vicus fuit in tota Hibernia, cui pocta suus 
non esset. Quae Universitates doctae in monasteriis fuerant, tunc scholae 
rusticae factae sunt, quae „scholae ad saepem discentium" (hegde - 
schools) vocabantur, ubi litterarum Gaelicarum rudimenta docebantur 
hari doctores regiones peragrabant libros manuscriptos conquirentes, 
quos transcriberent ilaque a pernicie conservarent, cum ars typographi- 
ca ad insulam a cultu Europae omni modo ab invasoribus interclusam 
pervenire non possel. Sed mortem philologicam sermonis quoque occa- 
sus sequi visus est. In ruinis enim vitae Gaelicae nova vita, quae Anglo- 
Hibernica vocatur, crescere coepit: ab urbibus magnis profecta, quae 
tunc exstiterunt, latius latiusque ad occidentem versus in regiones pene- 
trabat: arma eius libri typis expressi erant, machinae novae, viae per- 
fectiores, sermo denique Anglicus, quo qui uterentur, omnia vitae urba- 
nae commoda mercaturaeque tunc demum ortae facilitatem assequi po- 
lerant. Nondum cesserat saec. XVIII sermo | Gaelicus, etiam saeculo 
XIX incipiente, praeter Dublin urbem paucasque ceteras urbes maiores 
nullus alius sermo in Hibernia audiebatur. Sed in annos vires eius mi- 
nuebantur, nam omnes lingua Anglica uti cupiebant, qua faciliorem vel 
saltem tolerabilen vitam fieri viderent, O'Connell'o ipso, qui Hiber*iae Li- 
berator appellatus est, ut sermonem Anglicum Hiberni discerent, suadan- 
te, aliter enim numquam iura aliqua in sua ipsorum terra assequi posse vi- 
debantur. Cum autem ad haec omnia vectura vaporaria accessit, quo mo- 
do lingua Gaelica adventicii sermonis diluvio resisteret? Ita, quos arma 
non flexerant, machina vaporaria et fabrica flexit; sermonem, quem ho- 
stes trucidare non potuerant, suorum cum peregrinis commercium ob- 
soletum facit. i 

Annis 1846-7 maxima calamitate Hibernia affecta est: ka qui- 
dam tunc ignotus (quem. Phytophthora infestans facessit) fructum an- 
nuum solani. pessumdedit; hinc fames atrox, homines in campis viisque 
publicis morientes, dum frumentum trans mare vendebatur. Ante Fa- 
mem, A, D. 1841 hominum circiter 8.196.597 Hiberniam incolebant, post 
| R, A. D. 1851: 6.574.278 (The Irish Year Book, 1936). Si cogitave- 
ris Fame maxime regiones rurales affectas esse, ubi solum integer ser- 
mo Gaelicus erat, intelleges per Famem Magnam rem Anglice loquen- 

tium multo meliorem, rem Gaelice loquentium multo peiorem factam 
esse. Nunc vero (a. 1935) Hibernia 4.319.680 incolas habet. Deminutio 
atrox! Sed quo modo facta? — Insula Fame populata multi eorum, qui 
manserant, patriam reliquerunt, ut magnam partem in Americam profi- 
ciscerentur; quorum ab. A. D. 1851 usque ad A. D. 1910 plus 4.380.000 
inventi sunt. Si cogitaveris eorum, qui insulam reliquerunt, maximam 
partem regionum ruralium earumque occidentalium, ubi imprimis lin- 
gua Gaelica servata esset, incolas fuisse, intelleges cur A. D. 1911 non 
plus 149.677 homines (ex incolarum numero 4.390.219) in Hibernia fue- 
rint, qui et Gaelice loqui possent et eas regiones incolerent, ubi sermo 
Gaelicus praevaleret (7975), quae sunt partes extremae  paeninsularum 
orae occidentalis insulaeque in oceano Atlantico sitae, quae vocantur 
Gaoltacht i. e. Regiones Gaelicae. Praeterea rari Gaelice loquentes per 
Hiberniam dispersi, qui tamen omnes non modo etiam Anglice loque- 
bantur, sed si procul a Regionibus Gaelicis vivebant linguam Anglicam 
Gaelicae anteponebant ita, ut si ob ora occidentali profectus plus minus 
20 milia passuum Anglica procederes, iam, praesertim in urbibus, sine lin- 
qua Anglica nihil agere posses. Contra, in Regionibus Gaelicis omnes prae- 
ler senes etiam Anglice loqui poterant. Ita extremis promunturiis occiden- 
talibus exceptis totam insulam sermo Anglicus occupaverat ac post mor- 
tem philologicam et sermo omnibus civibus praeter colonorum Oceani- 
que Atlantici piscatorum manipulum mortuus esse videbatur. 


(Porro tractabitur et absolvetur) 


Folliludium 


(Res agitur Varsoiaevin via) 


Hungarus (aggreditur quen- 
dam praetereuntem et dicit Hunga- 
rice): Ignosce, dic mihi, quaeso... 

Polonus (interpellans Polonice): 
Non intellego te. 
H. (Latine): Loquerisne Latine? 


lawody W pile none 


W Warszawie na ulicy 


Węgier (zwraca się do jakiegoś 
przechodnia po węgiersku): Prze- 
praszam, chciałbym prosić o infor- 
mację... 

Polak (przerywając po polsku): 
Nie rozumiem Pana. 


W. (po łacinie): Czy mówi Pan 
po łacinie? 

P. (po łacinie): Oczywiście. 

W. Jestem Węgrem, po polsku 
nie umiem. Chciałbym wiedzieć, 
gdzie jest stadion sportowy, na któ- 
rym mają się odbyć zawody w pil- 
ce nożnej między Polską a Węgra- 
mi. 

P. Właściwie tam śpieszę i chę- 
tnie Pana zaprowadzę . 

W. Doskonale! | Najuprzejmiej 
Panu dziękuję. 

P. Chodźmy więc. Widzę, że Pan 
nie jest mieszkańcem Warszawy. 
Skąd Pan przybywa? 


P. (Latine): Scilicet. 

H. Hungarus sum, linguam Polo- 
nam ignoro. Scire velim, ubi sit a- 
rea gymnica, in qua certamen follis 
inter Poloniam et Hungariam ha- 
bebitur. 

P. Illo ipso ego quoque propero 
atque libenti animo te ducam. 

H. Optime! Gratias plurimas ti- 
bi ago. 

P. Eamus igitur! Video te Var- 
soviae non habitare. Unde venis? 

H. Budapestino. Cum de hoc cer- 
tamine inter gentium nostrarum 
catervas delectas audivissem, re- 
tineri non potui, quominus hoc iter 
facerem. Eoque magis, quod' iam- 

W. Z Budapesztu. Kiedy usłysza- 
łem o tych zawodach między repre- 
zentacyjnymi drużynami maszych 
narodów, nie mogłem się wstrzy- 
mać od 'tej podróży. Tym bardziej, 
że od dawna chciałem zobaczyć sto- 
licę Polski. 

P. I słusznie, Zawody będą na pe- 
wno piękne, a Warszawa też nie u- 
chodzi za brzydkie miasto. 

W. Niewątpliwie. Zresztą podróż 
z Węgier do Polski jest teraz tym 
łatwiejsza, że państwa nasze mają 
nareszcie wspólną granicę. 

P. I niech Pan doda, że wspólna 
kultura łacińska umożliwia Wę- 
grom i Polakom porozumienie się 
językiem łacińskim. 

W. Co znaczy ten tłum? 

P. Oto już stadion. Ludzie tłoczą 
się do kasy, aby dostać jeszcze bile- 
ty wejścia, 

W. Na szczęście kupiłem sobie 
już wczoraj bilet. Mam miejsce na 
trybunie. A Pan? 

P. Ja także tam. Wejdźmy. 

W. Nareszcie siedzimy. Godzina 
zawodów zbliża się. 


P. Czy widzi Pan posła węgier- 
skiego w pierwszym rzędzie trybu- 
ny? 

W. Istotnie. Lecz cóż to za krzyk 
publiczności ? 

P. Czy nie widzi Pan, że drużyna 
wegienska wbiega na boisko? Gra- 
cze stają naprzeciw trybuny i po- 
zdrowiają widzów. 

W. Oby im się poszczęściło. Ze 
wzruszeniem patrzę na odznaki wę- 
gierskie moich rodaków. 

P. A oto drużyna polska. Teraz 
od okrzyków cała trybuna się trzę- 
sie. 

W. Wstańmy. Orkiestra gra nasz 
hymn narodowy. 


P. A teraz rozlega się hymn pols- 
ki. Odegranie hymnów jest zwycza- 
jem przyjętym na match'ach mię- 
dzynarodowych. 

W. Ale na tym jeszcze nie ko- 
niec, jeśli chodzi o oficjalną część 
zawodów. Kapitanowie obu drużyn 
witają się i wręczają sobie wzaje- 


dudum Poloniae capuf visere desi- 
deraveram. 

P. Recte tu quidem. Certamen 
certe pulcherrimum erit neque Var- 
sovia urbs foeda dicitur. 

H. Sane. Ceterum iter ex Hunga- 
ria in Poloniam eo nunc facilius 
est, quod civitatibus nostris sunt 
tandem fines communes, 

P. Adde communi cultu atque 
humanitate Latina imbutos Hun- 
garos ac Polonos secum colloqui 
posse linguam Latinam adhibentes. 

H. Haec turba quidnam sibi 
vult? 

P. En area gymnica. Multitudo 
ad tabernam tesserariam ruit, ut 
tesseras obtineant. 

H. Hoc feliciter contingit, ut iam 
heri tesseram emerim, Est mihi lo- 
eus in suggestu. At tibi? 

P. Ibidem. Intremus. 


H. Tandem aliquando  sedemus. 
Certamen mox incipiet. 


P. Videsne Hungariae 
in primis locis suggestus? 

H. Iam video, Sed hic clamor 
multitudinis? 

P. Quin tu aspicis catervam Hun- 
garicam in aream accurere? Luso- 
res adversus suggestum consi- 
stunt atque spectatores salutant. 

H. Quod felix faustumque eis 
sit. Valde commoveor, cum civium 
meorum ornatus Hungaricos spec- 
to. 


P. Ecce Polonorum caterva! 
Nune clamore totus suggestus tre- 
mit. 

H. Surgamus. Musici hymnum 
nationalem nostrum canunt. ` 

P. Nune autem hymnus Poloni- 
cus auditur. Nam hymnos sonare 
mos est in certaminibus  interna- 
tionalibus. 

H. Sed quod ad sollemnem cer- 
taminis partem attinet, nondum 
confecta sunt omnia. Magistri am- 
barum catervarum alter alteri salu- 
tem dicit atque vexillum suae ip- 
sius societatis gymnicae memo- 
riae gratia tradit. 

P. Seilicet photographi non se 
dedunt  otiis: instrumentis suis 
strenue agunt. 

H. Sed nos eolloquimur, at arbi- 


legatum 


mnie pamiątkowe proporczyki klu- 
bowe. 

P. Oczywiście fotografowie nie 
próżnują: aparaty ich pracują jak 
się patrzy. 

W. Ale my rozmawiamy, a tu sę- 
dzia dał znak rozpoczęcia gry. 

P. O, widzę, że Węgrzy ostro bio- 
rą się do rzeczy. Ich prawy skrzy- 
dłowy dostał piłkę i ciągnie ją w 
błyskawicznym tempie ku polskiej 
bramce. 

W. Niestety wasz lewy obrońca 
sparaliżował jego atak. 

P. Piłka wróciła na środek bois- 
ka. Nasza pomoc podaje ją prawe- 
mu łącznikowi. Strzelaj, nuże! 

W. Strzał był celny, ale za staty 
dla naszego świetnego bramkarza. 

P. Piłka jednak wyślizgnęła mu 
się z rąk i upadła poza bramkę. 

W. Będzie więc rzut rożny. 

P. Strzela prawy skrzydłowy. 

W. Nie z tego: piłka poszła na 
„out, 

P. Ten Francuz doskonale sę- 
dziuje — wszystko widzi. 


W. Właśnie! Słyszy Pan jego 
gwizdek? Zarządził rzut karny, po- 
nieważ środkowy napastnik polski 
grał w sposób niedozwolony i zbyt 
ostro (foul). 

Tłum wyje: Precz z sędzią! Sędzia 
kalosz! 

P. Rozjątrzona publiczność wy- 
gwizduje sędziego. Co do mnie u- 
ważam, że rzut wolny byłby słusz- 
niejszy od karnego, gdyż gracz pol- 
ski, któremu zarzuca się niewłaści- 
wą grę, znajdował się poza polem 
karnym (11 m przed bramką). 

W. Środkowy pomocnik strzela. 
Brawo! Bramka! 

P. Mamy pecha! Stało się! Ale 
oto sędzia odgwizduje koniec pier- 
wszej połowy. Zrewanżujemy się w 
drugiej. 

W. Szczęście jest zmienne. Lecz 
trzeba przyznać, że drużyna polska 
grała świetnie. Jak doskonale bram- 
karz odpierał atak węgierski, leżąc 
niekiedy na ziemi. 

P. Cóż z tego, kiedy nie mieliśmy 
szczęścia! 


ter iam signum ludi incipiendi de- 
dit. 

P. Ah, video Hungaros rem acer- 
rime aggredi: horum  aggressor 
sinister, folle recepto, eum cursu 
velocissimo in portam Polonorum 
ducit. 

H. Heu, sinister defensor vester 
impetum illius propulsavit. 

P. Follis in mediam aream rediit. 
Auxiliarii nostri eum  aggressori 
semidextro transmittunt. Feri, age! 

H. Ictus fuit rectus, sed egregio 
custodi nostro levior. 

P. Attamen follis ei e manibus 
elapsus est ac ultra portam cecidit. 

H. Sequetur igitur ictus ex an- 
gulo. 

P. Aggressor dexter ferit. 

H. Nil agis: follis extra aream 
iactus est. 

P. Hic arbiter Gallicus officio 
suo optime fumgitur; nam omnia 
videt. 

H. Sane! Audisne eius sibilum? ` 
Ietum poenalem praecipit, quia me- 
dius aggressor Polonicus illicite 
atque acrius lusit. 

Turba spectatorum ululat:  Pe- 
reat arbiter! Abi in malam  pe- 
stem! I dierecte! 

P. Multitudo irritata arbitrum 
explodit, Egomet ictum librum po- 
tiorem fuisse censeo quam ictum 
poenalem, cum lusor noster, qui 
improbe lusisse accusatur, ultra 
spatium undecim metrorum ante 
portam fuerit. 

H. Auxiliarus medius ferit! Mac- 
te! Porta!! 

P. Nos miseros! Actum est! Ec- 
ce autem arbiter finem prioris par- 
tis certaminis sibilo designat. Cla- 
dem nostram vice versa in altera 
parte repensuri sumus. 

H. Hodie mihi, cras tibi. Sed con- 
cedendum est catervam Polonorum 
optime lusisse. Quam egregie cu- 
stos portae plerumque humi iacens 
impetum Hungarorum repulsabat! 

P. Heu, fortuna nobis non favit. 

H. Ineipit alterum dimididum cer 
taminis. 

P. Omnes spectatores lusores 
nostros concitant. Audin hos cla- 
mores scansos  modulatosque: A- 
gite, Poloni! In portam Poloni! 

W. Zaczyna się druga połowa. 

P. Cała widownia dopinguje na- 
szych graczy. Słyszy Pan te okrzy- 
ki rytmiczne: Naprzód Polska! Pol- 
ska gola! 

W. Ho, ho, zaczynam mieć złe 
przeczucia, Polska drużyna jakby 
się odrodziła! 

P. Tak, tak! Wasza linia pomo- 
cy zaczyna słabnąć i nie może wy- 
trzymać ataków naszego napadu! 
Oto jeden z graczy, aby sobie po- 
móc, pchnął piłkę ręką. 

W. Ale sędzia czuwa. Zarządził 
rzut wolny do naszej bramki, 

P. Jak świetnie nasz środkowy 
napastnik gra głową! 

W. Prawy skrzydłowy wysokim 
rzutem podaje mu piłkę, 

P. On nadstawia głowę, uderza... 
Brawo! Trafił w sam róg bramki! 

W. Nieszczęście! Gdy słyszę te 
burzliwe oklaski i okrzyki radości, 
mało nie oszaleję. 


P. Trudno, na wojnie fortuna ko- 
łem się toczy! Dotychczas mamy 
wynik nierozsrtzygnięty — 1 : 1. 
Jeszcze nie wiadomo, kto zwycięży. 

W. Teraz dopiero zaczęła się o- 
stra gra. Obie strony chcą zdobyć 
ostateczne zwycięstwo. 

P. Oto rezultat takiej gry: dwu 
graczy wpadło na siebie i jeden le- 
ży jak bez życia. 

W. Nadbiega lekarz, Naciera mu 
nogę, lecz na próżno: tamten nie 
będzie mógł grać. O, już go znoszą 
z boiska. 

P. A więc drużyna nasza będzie 
grała w dziesiątkę! 

W. To nie ma znaczenia. Match 
i tak za chwilę się kończy. 

P. A więc wynik nierozstrzygnię- 
ty utrzymał się. Jest on zaszczytny 
dla obu drużyn: każda z nich jest 
lepsza od drugiej. 

W. Słusznie. A więc pokój bez 
zwycięzców i zwyciężonych. 

P. Oto gwizdek sędziego. Koniec. 

W. Następne zawody polsko-wę- 
gierskie odbędą się na pewno w 
Budapeszcie. Mam nadzieję, że Pan 
wtedy tam przyjedzie. 

P. To nie jest niemożliwe. A 
więc do widzenia, 

W. Do widzenia. 

H. Ah, animus malum praesagit. 
Caterva Polonica tamquam renata 
apparet. 

P. Recte tu quidem! Vestra au- 
xiliariorum acies impetus nostro- 
rum aggressorum sustinere non po- 
test. En unus e lusoribus, ut se 
adiuvaret, manu follem pulsavit. 

H. Sed arbiter vigilat. Ictum li- 
berum in portam nostram praescri- 
psit. 

P. Quam egregie aggressor me- 
dius noster capite ludit! 

H. Aggressor dexter alto iactu 
ei follem mittit. 

_P. Ille eaput erigit, ferit... Euge! 
Follem in ipso angulo portae collo- 
cavit! 

H. Ah. male factum! Cum audio 
istos multiplices plausus: et cla- 
mores gaudii, paene deliravi. 

P. Haec est alea Martis! Exitus 
est adhuc anceps: unus contra u- 
num. Nondum scimus, utra cater- 
va sit victura. 

H. Nune demum acerrime ludi 
coeptum est. Hi et illi vietoriam as- 
sequi student. 

P. Vide effectum tali modo lu- 
dendi: duo lusores inter se collisi 
sunt atque alter iam quasi exani- 
mis humi iacet. 

H. En medicus succurrit. Fedem 
ei fricat, sed frustra: nam ille lu- 
dere nom poterit, Iam ex area effer- 
tur. 

P. Itaque ex caterva nostra de- 
cem tantummodo lusores restabunt. 

H. Nil interest. Iam finis certa- 
minis adest. 

P. Anceps igitur exitus perman- 
sit, qui utrique catervae ` honori 
est: ambae meliores. 

H. Probe, Quo modo pax sine 
victoribus et sine victis composi- 
ta est. 

P. En arbiter sibilat, Peractum 
est. 

H. Insequens certamen Polono - 
Hungaricum certe Budapestini ha- 
bebitur. Spero te illo tum ventu- 
rum esse. 

P. Quod sane verisimile est. Va- 
le igitur! 

H. Vale et tu! 

Follicola. 


C FROE RU 


Diurnariis quibusdam inge- 
niosis, qui linguae Latine quae- 
stiones ab ABC incipientes 
cognoscere debent, d. d. d. 


RECTE DICENDI CUM NORMA EST RESTITUENDA, 

NON „CICERO“ AT „KIKERO* DIXERIS EGREGIE. 
NUNC CASTRIS CHAOS IN DOCTIS MISERABILE REGNAT: 
QUI SONAT HIC „CICERO*, FIT ALIBI „KIKERO*. 
CONCORS UT FACIAT VULGUS, MOX INGENIOSUS 

SUADEBIT QUIDAM: DIC MEDIUM „CIKERO*. 


Dr J. K. 


LEO ZAWADOWSKI 


RERIODICA PERLUSTRANTUR 


DE OMNIBUS REBUS LATINE! 


Qui commentarios Latinos, qui variis in civitatibus eduntur, non legunt, nimirum 
linguam Latinam restituere incredibile esse putant. Quodsi legerent, linguam Lati- 
nam restitutum iri intellegerent neque multis verbis novis opus esse, sed claris men- 
tibus cordibusque fidelibus, quae linguam immortalem per magnum hoc temporum 
discrimen ad novam vitam ducant. Tolle, lege! In Almae Romae fasc. 5 
(m. Martio), quae ad novum Pontificem Maximum pertineant, invenis: De Eugenio 
Pacelli commentarium Costaggini' i, de Pontificis Romani triplici diademate 
disputationem et Pontificiae dominationis auspicationem. In parte, quae „Roma sa- 
cra“ inscribitur, epistula affertur Ssmi Patris Pii xII ad omnes fideles scripta, 
quam primam post electionem suam edidit. Carmen quoque in fasciculo est „Petrus 
immortalis". In fasc. 4. Pii XII homiliam invenis de pace, quam habuit in templo 
Vaticano. Deinde varios commentarios: de prisco Romanorum regno, quem: scripsit 
Sylvius Romani, de musica sacra, de Floraliis (ser. A. Costaggi- 
ni) de Antonio Van Dyck (scr. A. ^n tonelli, carmen denique „Iesu 
Christi Anastasis“. Partes statat, ut „De Latini sermonis notis singularibus", omitto. 
Iuventutis fasc. 8. (m. Aprili) dicatus est Helvetiae multosque suaves com- 
mentarios de Helvetia eiusque rebus gestis audaciae et libertatis amoris plenis fert; 
hymnus gentis. Helvetiae Latine vertitur. 

Intellegis nunc, lector benevole, operis pretium esse Latine loqui et legere disce- 
re, cum tam varias res per litteras Latinas cognoscere possis. Neque enim res nuper 
gestae, quibus lines civitatum Europaearum permutatae sunt, nuperrime autem bel- 
li imago mentibus obiecta est, praetermittuntur: in „Almae Romae“ (fasc. 4.) An- 
nalibus de Tshechoslovaciae fine deque Klaipeda portu 
(quem Germani Memel vocant) a Germanis occupato legimus; Poplicola, 
Annalium auctor, Chamberlain i verba, cum, ne Tshechoslovaciam a Ger- 
manis iure occupatam esse concederet, recusavit cumque pactionis Mon ace n- 
sis fidema Hitlero servatam non esse affirmavit, accurate refert. De K Llai p e- 
da Lithuaniae extorta Germaniaequ e adiuncta iure Popli- 
cola interrogat: „cui (scil. adiunctioni) quomodo Lithuania resisteret?*. 

OPUS MAGNUM 

Maximum factum Italicum notandum habuimus (L y gia II, 1): primum fa- 
scieuluum „Per lo studio e l'uso del latin o“ (bollettino inter- 
nazionale di studi, ricerche, informazioni, Roma, 1939) iam in lucem  prodisse ab 
Instituti Studis Romanis Provehendis editum. Qui com- 
mentarii et paginarum numero (104) et scribentium auctoritate maximi momenti 
sunt omnium huius generis commentariorum, qui adhuc publici iuris facti sunt. 
Quinque partes distinguuntur: 1. ubi docemur, qui sit linguae litterarumque Latina- 
rum in variis gentibus status. In hoc fasciculo Batavia, Belgium, Bri- 
Kamnia' Gallia Germania, Helvetia, Hispania, 
Hungaria tractantur. 2. ubi commentarios leges, quibus accuratius quaestio 
linguae Latinae promovendae tractatur. In hoc fasciculo de Societate La- 
tina Monacensi, de statu linguae Latinae in Civitatibus Foe de 
ratis Americae Septentrionalis deque Iuventute Bu- 
dapestinensi legimus. 3. ubi quaeritur, quem locum in scholis mediis lingua Latina 
eiusque usus colloquialis obtinet vel obtinere possit. In hoc fasciculo responsa ad quae- 
stiones inveniuntur ex Britannia, Dania, Iugoslavia missa. 4 ubi co- 
gnoscimus, quid Institutum Studiis Romanis Provehe n- 
d is agendum instituat. 5. ubi varia invenies, quae ad rem nostram pertineant. 


MEDICE CURA TE IPSUM! 

In commentariis q. i ,,Per lo studio etc." omnia praeclara esse videntur, si mo- 
do non Gallice, Italice, Germanice, Anglice — ut nunc est — sed Latine composita 
essent. Tales tantum modo commentarios „Bollettino internazio 6n a- 
le“ ie „Nunti universales" nominari liceret. Equidem nescimus, 
quid sit, cur viri Latinissimi ad alios viros, quibus lingua Latina nota est, de lingua 
Latina restituenda scribentes, alio sermone, nisi Latno utantur ita, ut opus sit „sum- 
mariis* Latinis. Ridiculum erit, si linguam Latinam suscitare conantes eam non adhi- 
beamus. Sunt, qui dicant se nondum Latine loqui posse, dum non plane clarum sit, 
qua Latinitate, aurea quae vocatur an argentea uti liceat, vel alia omnia huius modi 
excusent. Nos tamen respondemus linguae Latinae, qui de ea loquantur, opus non 
esse, tales enim multos habet neque iam spirare potest; nam haec doctorum collo- 
quia tantum ei prosunt, quantum — ut est in proverbio Polonico — thus h o- 
mini vita defuncto. Non sunt veri restitutores Latinitatis, nisi qui La- 
tine loquuntur, cum de Latinitate ipsa, tum de omnibus rebus. Qui Latinitatem vi- 
vam facere vult, suae ipsius menti plus vitae infundat, u: et cum vita humana artius 
coniungatur et a mortuis de mortua lingua disputationibus abhorreat. 


UNIVERSALIA ANTE REM. 

Quod non modo ad litteras valet, sed etiam ad omnes scientias, artes, fabricas. 
Multa enim vocabulariorum rudimenta et separatim et in commentariis periodicis 
publici iuris facta sunt, nuperrime autem rursus in „Per lo studio e l'u- 
so del latino" legimus multa vocabularia ab Instituto Studiis 
Romanis Provehendis praeparari. Quid? Et glossaria et vocabularia 
libri sane utiles sunt, nisi rei natura violatur. Natura autem haec est, ut vocabula- 
rium sit compendium vocabulorum, quae in libris inveniuntur; glossaria autem com- 
ponere ad libros nullos, facticiarum linguarum potius esse videtur, quam linguae La- 
tinae. Cuius rei eventus est, ut vocabula Latina a recentioribus ficta, nullo ordine 
naturali coniuncta, omnes linguae Latinae facultates non exhibeant neque prosit le- 
genti tale vocabularium vel ad pauca verba de re, quae eius intersit, pronuntianda, 


14 


nam cum inventores vocabula fingunt, dum non continue de re scribunt, sed carptim 
excogitant, permultarum rerum oblivisci solent, nomina autem artificiosa ad multas 
alias res fabricari, quas persimplicibus verbis nominare possent, si de re tota seri- 
berent, non de singulis partibus, prout in mentem veniant. „Verbum verbo reddere* 
etiam inter linguam Graecam et Latinam impossibile erat, quanto magis, si nostras 
notiones in Latinum vertis! Neque licet nobis Latinam arborem ad arbitrium  no- 
strum flectere, sed Latinitate mentes nostras imbui oportet, ut, quid Latinum sit, per 
se intellegamus. Propterea videtur nobis scriptores Latinos naturae viam sequi opor- 
tere primumque libros Latinos varias partes vitae humanae, quae nunc est, tractan- 
tes scribere, deinde verborum indices componere; nam libri sine vocabulariis vivere 
possunt, vocabularii sine libris mortui sunt. 


SPRAWOZDANIE Z DZIALALNOSCI ZARZĄDU 


Towarzystwa Umiędzynarodowienia Łaciny za czas od 26. 3. 1938 do 25. 4. 1939 r. 


1. Zarząd rozumiejąc, że nie może być mowy o rozwinięciu szerszej działalności 
bez posiadania lokalu, gdzie możnaby umieścić na stałe sekretariat i bibliotekę To- 
warzystwa wystarał się o taki lokal. Dzięki uprzejmości J. M. P. Rektora U. J. P. 
oraz kierownika Sem. Językoznawstwa Indoeuropejskiego, śp. prof. St. Szobera, mo- 
gliśmy umieścić nasz ruchomy majątek w lokalu tego seminarium. 

2. Zarząd odbył cztery posiedzenia; oprócz tego w ciągłym kontakcie z sobą po- 
zostawali i odbyli cały szereg posiedzeń członkowie Komitetu Redakcyjnego „Lygii*. 

3. Zarząd gdzie mógł próbował zbliżyć społeczeństwo do jęz. łacińskiego, np. za- 
biegał o szersze uwzględnienie łaciny i spraw łacińskich w Polskim Radiu, na razie 
co prawda bezskutecznie. 

4. Zarząd informował w lokalu Towarzystwa, ul. Traugutta 3 m. 5, w godz. przy- 
jęć sekretarza, o łacinie i sprawie odrodzenia łaciny. 

5. Zarząd informował pisemnie pytających: osoby prywatne, szkoły, redakcje 
czasopism, zarówno o charakterze i działalności Tow. jak i o samej sprawie języka 
międzynarodowego i łacinie jako jedynym możliwym wyborze. Odpow. nasza na py- 
tanie (Nr 938) umieszczone w kwietniowym numerze (Nr 40) 1938 r. „Medycyny 
Współczesnej” została wydrukowana w Nr 42 (czerwiec 1938 r.) tego czasopis- 
ma (strona 662). 

6. Zarząd utrzymywał Bibliotekę Tow. i prowadził w niej dyżury; ze zbiorów 
biblioteki korzystali członkowie Tow. i goście. 

7. Sekretariat przyjął i załatwił 114 pism (do 20.IV.1939 r.); wysłano ok. 85 pism 
(25 do 11.IV.1939 numerowanych, około 60 nienumerowanych). Korespondencja z za- 
granicą odbywa się w języku łacińskim. 

8. Zarząd dla usprawienia i udogodnienia wpłat i wypłat wyrobił dla Towarzy- 
stwa konto czekowe w PKO Nr 25.326. 

9. Rozumiejąc, że bez kontaktu z członkami Tow. i ze społeczeństwem, jaki mo- 
że zapewnić tylko wydawany regularnie druk, nie można myśleć o pozytywnej pra- 
cy, Zarząd zaczął wydawać czasopismo, pod tytułem „Lygia“, pierwotnie zamierzone 
jako biuletyn, którego ukazanie się jednak znalazło tak żywy oddźwięk w społeczeń- 
stwie, że biuletyn przekształcił się w czasopismo kwartalne. Komitet Redakcyjny 
stanowią: prof. dr Juliusz Krzyżanowski — redaktor, dr Ignacy Wieniewski i Leon 
Zawadowski. Wydawca: red. Franciszek Banasiak, który położył b. duże zasługi 
około wydawania czasopisma. Członkowie Tow. otrzymują »Lygie" bezpłatnie. Po- 
czalkowy naklad wynosil ok. 700 egz., obecnie 2000 egz. Rozeslania czasopisma do- 
konał Komitet Redakcyjny sam bez żadnych dodatkowych kosztów dla Towarzystwa. 

NOWE WŁADZE 


TÓW. UMIĘDZYNARODOWIENIA ŁACINY 


ZARZĄD 
Prof. dr Tadeusz Zieliński — 
prezes. 
Dr Ignacy Wieniewski — wice- 
prezes. 
Mgr Leon Zawadowski — sekre- 
tarz. 


Red. Franciszek Banasiak — 
skarbnik. 


Prof. dr Marceli Handelsman. 
Dr Juliusz Krzyżanowski. 
Franciszek Baturewicz, 


KOMISJA REWIZYJNA 


Ks. poseł Padacz. 
Dr Bonawentura Kamiński. 
Prof. Stanisław Ostrowski. 


OD REDAKCJI 


„Lygia“ jest organem Towarzy- 
stwa Umiędzynarodowienia Łaciny. 
:k 
— W skład Komitetu Redakcyj- 
nego wchodzą: Dr Juliusz Krzyża- 
nowski (przewodniczący), red. 
Franciszek Banasiak, dr Ignacy 
Wieniewski, mgr Leon Zawadow- 

ski. 
x 
— Pismo jest zasadniczo wyda- 
wnictwem kwartalnym. 
— Członkowie Towarzystwa o- 
trzymują „Lygię“ bezpłatnie. 
* 


— Lokal Towarzystwa mieści się 


przy ulicy Traugutta 3 m, 5, tel. 


6-16-16 i pod tym adresem należy 
kierować wszystkie listy zarówno 
do Towarzystwa, jak też Redakcji 
»Lygii*. 

E] 

Ze względu na prace przygoto'wa 
wcze zapowiedziane łacińskie ,,re- 
sumé" lodkładamy do  mastepnego 
numeru. 

Redakcja 
* 


Prosimy naszych Członków o 
wpłacanie składek na konto Towa- 
rzystwa PKO Nr 26326, Przypo- 
minamy, że składka roczna wynosi 
5 złotych. 


COMMERCIUM LITTERARUM 


D-us H. W. (Cracoviensis) scri- 
bit nobis verbum „honorificabilitu- 
dinitatibus* (v. seeundum nume- 
rum „Lygiae*) a Baconianae hae- 
resis fautoribus ita anagrammati- 
ce resolvi: Hi ludi F. Baconis nati 
tuiti. orbi. 

D-us S. K. (Vilnensis) proponit 


versiculum 
Multis annis nunc peractis 
Nulla fides est in pactis (v. sec. 
num. „Lygiae') ita hodie mutan- 
dum esse: 
Qinque annis nunc peractis 
Nulla fides est in pactis. 


Aedes moderatoris : 
Varsoviae, nl. Traugutta 3 m. 5 


Adres Redakcji: 


Warszawa, ul. Traugutta 3 m.5 


Telefon 6-16-16 


Za Komitet Redakcyjny: Prof. Dr Juliusz Krzyżanowski. Wydawca: Franciszek Banasiak 


Sklad POLSKA ZBROJNA” 
Krakowskie Przedmieście 33, 


Druk „DŹWIGNIA, 
Widok 24, 


